CELEX: 
Language: hu
Date: 2021-09-29 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az Unióba irányuló közvetlen külföldi befektetések átvilágítási keretének létrehozásáról szóló (EU) 2019/452 európai parlamenti és tanácsi rendelet mellékletének módosításáról

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               Az Unióba irányuló közvetlen külföldi befektetések átvilágítási keretének létrehozásáról szóló (EU) 2019/452 európai parlamenti és tanácsi rendelet
                  1
                (a továbbiakban: a rendelet) fő célja, hogy felhívja az uniós tagállamok és az Európai Bizottság figyelmét arra, hogy jobban tudatosítsák az egyes külföldi közvetlen befektetésekből eredő kockázatokat, amelyek bizonyos körülmények között hatást gyakorolhatnak az Unión belüli biztonságra vagy közrendre.
            
            
               A rendelet 6–11. cikke együttműködési mechanizmust hoz létre, amelynek keretében a tagállamok és a Bizottság információt cserélnek és észrevételeket tesznek a valószínűleg több tagállam biztonságát vagy közrendjét érintő külföldi közvetlen befektetések tekintetében.
            
            
               A rendelet célja továbbá, hogy fokozza az uniós érdekű projektekre vagy programokra valószínűleg hatást gyakorló közvetlen külföldi befektetésekkel kapcsolatos tudatosságot. E célból a rendelet 8. cikke lehetővé teszi a Bizottság számára, hogy véleményt bocsásson ki, ha úgy látja, hogy egy közvetlen külföldi befektetés biztonsági vagy közrendi okokból valószínűleg hatással lesz uniós érdekű projektekre vagy programokra. Ezt a véleményt minden tagállamnak eljuttatja. A 8. cikk (2) bekezdésének c) pontja kimondja, hogy az a tagállam, amelyben a közvetlen külföldi befektetést tervezik vagy megvalósították, „a lehető legteljesebb mértékben” figyelembe veszi ezt a véleményt, illetve a tagállam magyarázattal szolgál a Bizottság felé, ha annak véleményét figyelmen kívül hagyja.
            
            
               A 8. cikk (3) bekezdése leszögezi, hogy uniós érdekűnek minősülnek a jelentős összegű vagy jelentős arányú uniós finanszírozásban részesülő, vagy a kritikus infrastruktúrákról, a kritikus technológiákról vagy a kritikus inputokról szóló uniós jog hatálya alá tartozó, a biztonság és a közrend szempontjából alapvetően fontos projektek vagy programok. Az uniós érdekűnek minősülő projektek vagy programok jegyzékét a rendelet melléklete tartalmazza. A 8. cikk (4) bekezdése értelmében a Bizottság felhatalmazáson alapuló jogi aktusokat fogad el e jegyzék módosítása érdekében.
            
            
               A melléklet 2020. július 13-i korábbi aktualizálása óta bekövetkezett fejlemények
                  2
                – egyebek mellett a 2021–2027-es évekre szóló többéves pénzügyi keret (MFF 2021–2027) elfogadása
                  3
                –, alapján a Bizottság megállapította, hogy a következő uniós érdekű projektek és programok megfelelnek a 8. cikk (3) bekezdésében foglalt kritériumoknak, ezért javasolta, hogy vegyék fel azokat a rendelet mellékletében található jegyzékbe.
            
            
               1.Az Európai Unió űrprogramjának célja az uniós űrtevékenységekbe történő beruházások folytonosságának biztosítása, a tudományos és műszaki fejlődés ösztönzése, valamint az európai űripar versenyképességének és innovációs kapacitásának támogatása. Az űrprogram összefogja az EU globális navigációs műholdrendszerének (Galileo), az európai geostacionárius navigációs lefedési szolgáltatás (EGNOS), valamint az Unió ingyenes és a nyilvánosság számára hozzáférhető Föld-megfigyelési programjának (Kopernikusz) meglévő infrastruktúráját, valamint biztosítja e programok folytonosságát és fejlesztését. A célja továbbá olyan új biztonsági elemek kifejlesztése, mint a világűr-megfigyelés, amely magában foglal az űrmegfigyelésre és a Föld körüli pályán haladó objektumok nyomon követésére szolgáló alkomponenst; valamint egy új állami műholdas kommunikációs szolgáltatást (GOVSATCOM) az uniós és tagállami hatóságok számára. Harmadszor támogatja az erős és innovatív űripar kialakulását, pl. azzal, hogy elősegíti az induló űripari innovatív vállalkozások és a kis- és középvállalkozások hozzáférését a kockázati finanszírozáshoz, megkönnyíti a tesztelési és feldolgozó létesítményekhez való hozzáférését vagy előmozdítja a tanúsítást és a szabványosítást. Negyedszer, arra törekszik, hogy fenntartsa az EU autonóm hozzáférését a világűrhöz, vagyis a felbocsátási szolgáltatások iráni kereslet összesítésével és az olyan innovatív technológiákba – például újrafelhasználható hordozórakétákba – történő beruházások összesítésével.
            
            
               2.A Horizont Európa az Unió kulcsfontosságú kutatási és innovációs finanszírozási programja és egyebek mellett az Unió biztonsága vagy közrendje szempontjából kritikus intézkedéseket támogat. A Horizont Európa keretprogram végrehajtása során az Unió egyes jogilag meghatározott formájú köz- és magánszféra közötti és közszférabeli partnerségeket köthet. Annak ellenére, hogy azok célkitűzéseit hozzáigazították a „Horizont Európa” keretprogram céljaihoz, és feltehetően a keretprogram hatálya alá tartoznak, az említett partnerségek különálló és jelentős eszközök, amelyek az elsődleges jogban (vagyis az EUMSZ 185. és 187. cikkében) egyedi jogalappal rendelkeznek. Az egyértelműség érdekében helyénvaló kifejezetten említést tenni a több tagállam által végrehajtott programokban – például olyan eszközökben mint a közös vállalkozások, vagy olyan szervekben, mint az Európai Technológiai Intézet – uniós részesedés formájában megvalósuló partnerségekről.
            
            
               3.A 2021 és 2025 közötti időszakra vonatkozó Euratom kutatási és képzési program olyan nukleáris kutatási és képzési tevékenységeket támogat, amelyek középpontjában a nukleáris biztonság, védelem, nukleáris hulladék és kiégett fűtőelemek kezelése, sugárvédelem és fúziós energia áll. Célja továbbá az oktatás, képzés területének, valamint a kutatási infrastruktúrákhoz való hozzáférés javítása. Ezen túlmenően a Horizont Európa Marie Skłodowska-Curie-cselekvések keretében támogatja a nukleáris területen tevékenykedő kutatók mobilitását. A program ugyanazokat az eszközöket és részvételi szabályokat használja, mint a Horizont Európa. A program időtartama öt évre korlátozódik, amely 2025-ben 2 évvel meghosszabbítható annak érdekében, hogy összhangba kerüljön a 2021-2027-es időszakra vonatkozó többéves pénzügyi kerettel.
            
            
               4.Az Európai Hálózatfinanszírozási Eszköz kulcsfontosságú projekteket finanszíroz a közlekedés, digitalizáció és energiaügy területén. Célja, hogy felgyorsítsa a transzeurópai hálózatok terén történő beruházásokat és fokozza mind a köz-, mind a magánszférából származó finanszírozást, növelve egyúttal a jogbiztonságot és tiszteletben tartva a technológiai semlegesség elvét. A közlekedés területén a vasúti, közúti, belvízi és tengeri infrastruktúra fejlesztése és korszerűsítése érdekében az Európai Hálózatfinanszírozási Eszköz előmozdítja az összekapcsolt és multimodális hálózatok, valamint a biztonságos mobilitás megvalósítását. Azt is biztosítani fogja, hogy amikor az infrastruktúrán az Unión belüli katonai mobilitás javítása érdekében változtatnak, az továbbra is egyaránt használható legyen polgári és katonai célokra is. Az energiaágazatban a program célja az, hogy hozzájáruljon a belső energiapiac további integrációjához, a határokon és ágazatokon átívelő hálózatok interoperabilitásához, a dekarbonizáció előmozdításához és az ellátásbiztonság biztosításához. Finanszírozásban részesülhetnek majd a megújulóenergia-termelésre irányuló határokon átnyúló projektek is. A digitális konnektivitás területén bővült a program célja, hogy tükrözze azt a tényt, hogy a gazdaság és általában a társadalom digitális transzformációja a megbízható és megfizethető nagy és nagyon nagy kapacitású hálózatokhoz való univerzális hozzáféréstől függ. Egy projekt akkor részesülhet támogatásban, ha hozzájárul a digitális egységes piachoz és az EU összekapcsoltsági céljaihoz.
            
            
               5.A Digitális Európa program az első olyan uniós pénzügyi eszköz, amely a digitális technológia előnyeinek vállalkozásokhoz és polgárokhoz való eljuttatására összpontosít. A program öt kulcsfontosságú területen nyújt finanszírozást projektek számára: szuper-számítástechnika, mesterséges intelligencia, kiberbiztonság, fejlett digitális készségek, valamint annak biztosítása, hogy a digitális technológiákat a gazdaság és a társadalom egészében, széles körben használják. A program célja különösen a digitális technológiák kutatása és alkalmazása közötti szakadék áthidalása, valamint a kutatási eredmények piacra jutásának segítése, aminek előnyeit az európai polgárok és vállalkozások, különösen a kis- és középvállalkozások, egyaránt élvezhetik majd. A Digitális Európa program keretében végrehajtott beruházások támogatják az Unió kettős célkitűzését: a zöld gazdaságra való átállást és a digitális transzformációt, valamint erősítik az Unió ellenálló képességét és nyitott stratégiai autonómiáját, valamint a digitális szuverenitását. A program olyan más uniós programokat egészít ki, mint a Horizont Európa programot a kutatás és innováció témában, valamint az Európai Hálózatfinanszírozási Eszköz a digitális infrastruktúra témájában.
            
            
               6.Az Európai Védelmi Alap arra törekszik, hogy előmozdítsa Európa védelmi technológiai és ipari bázisának versenyképességét és innovatív jellegét, ezáltal hozzájárulva az EU biztonságához és stratégiai autonómiájához. Az Alap célja, hogy együttműködési programokat indítson, valamint együttműködésen alapuló kutatási és fejlesztési tevékenységek támogatása révén biztosítsa az együttműködés fokozásához szükséges ösztönzőket az ipari ciklus minden szakaszában. Az Alap nyomon követi a mellékletben már említett két programot, nevezetesen a védelmi célú kutatásra irányuló előkészítő intézkedést és az európai védelmi ipari fejlesztési programot. Továbbá szoros kapcsolat lesz az Alap és az állandó strukturált együttműködés (PESCO) keretében végrehajtott projektek között, az arra jogosult PESCO-projekteknek nyújtandó magasabb finanszírozási arány formájában.
            
            
               7.Az uniós egészségügyi cselekvési program egyike a Covid19-világjárványra adott uniós válasznak, amely jelentős hatást gyakorolt a betegekre, az orvosokra és az egészségügyi dolgozókra, valamint az egészségügyi rendszerekre az EU-ban. A valaha volt legnagyobb uniós egészségügyi programként célja, hogy ellenállóbbá tegye az egészségügyi rendszereket az olyan határokon átnyúló egészségügyi veszélyek kezelésében mint a Covid19, valamint növelje a válságkezelési kapacitást és a pandémiára való felkészültséget; javítsa a gyógyszerek és orvostechnikai eszközök, valamint a válság szempontjából releváns termékek rendelkezésre állását, hozzáférhetőségét és megfizethetőségét, támogassa az innovációt; és előmozdítsa a digitális átalakulást.
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               A felhatalmazáson alapuló jogi aktusokról szóló, az Európai Parlament, a Tanács és az Európai Bizottság közötti egyetértési megállapodás (4) bekezdésének megfelelően e felhatalmazáson alapuló jogi aktusról megfelelő és átlátható konzultációkat folytattak, többek között szakértői szinten. Az Európai Unióba irányuló közvetlen külföldi tőkebefektetések átvilágításával foglalkozó szakértői csoporttal konzultációra került sor.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               A rendelet 8. cikkének (3) bekezdése felhatalmazza a Bizottságot felhatalmazáson alapuló jogi aktusuk elfogadására az uniós érdekű projektek és programok jegyzékének módosítása céljából.
            
            
               A következő projekteket és programokat fel kell venni a rendelet mellékletébe:
            
         
         
            
               –Az Európai Parlament és a Tanács (EU) 2021/696 rendelete (2021. április 28.) az uniós űrprogram és az Európai Unió Űrprogramügynökségének a létrehozásáról, valamint a 912/2010/EU, az 1285/2013/EU és a 377/2014/EU rendelet és az 541/2014/EU határozat hatályon kívül helyezéséről.
            
            
               –Az Európai Parlament és a Tanács (EU) 2021/695 rendelete (2021. április 28.) a Horizont Európa kutatási és innovációs keretprogram létrehozásáról, valamint részvételi és terjesztési szabályainak megállapításáról, továbbá az 1290/2013/EU és az 1291/2013/EU rendelet hatályon kívül helyezéséről.
            
            
               –A Tanács (Euratom) 2021/765 rendelete (2021. május 10.) az Európai Atomenergia-közösségnek a Horizont Európa kutatási és innovációs keretprogramot kiegészítő, a 2021–2025 közötti időszakra vonatkozó kutatási és képzési programjának létrehozásáról, valamint az (Euratom) 2018/1563 rendelet hatályon kívül helyezéséről.
            
            
               –Az Európai Parlament és a Tanács (EU) 2021/1153 rendelete (2021. július 7.) az Európai Hálózatfinanszírozási Eszköz létrehozásáról, valamint az 1316/2013/EU és a 283/2014/EU rendelet hatályon kívül helyezéséről.
            
            
               –Az Európai Parlament és a Tanács (EU) 2021/694 rendelete (2021. április 29.) a Digitális Európa program létrehozásáról és az (EU) 2015/2240 határozat hatályon kívül helyezéséről.
            
            
               –Az Európai Parlament és a Tanács (EU) 2021/697 rendelete (2021. április 29.) az Európai Védelmi Alap létrehozásáról és az (EU) 2018/1092 rendelet hatályon kívül helyezéséről.
            
            
               –Az Európai Parlament és a Tanács (EU) 2021/522 rendelete (2021. március 24.) a 2021–2027-es időszakra szóló uniós egészségügyi cselekvési program (az „EU az egészségért program”) létrehozásáról és a 282/2014/EU rendelet hatályon kívül helyezéséről.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2021.9.29.)
            
            
               az Unióba irányuló közvetlen külföldi befektetések átvilágítási keretének létrehozásáról szóló (EU) 2019/452 európai parlamenti és tanácsi rendelet mellékletének módosításáról
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel az Unióba irányuló közvetlen külföldi befektetések átvilágítási keretének létrehozásáról szóló, 2019. március 19-i (EU) 2019/452 európai parlamenti és tanácsi rendeletre
                  4
                és különösen annak 8. cikke (4) bekezdésére, 
            
            
               mivel:
            
            
               (1)Az (EU) 2019/452 rendelet 8. cikkének (3) bekezdése értelmében azokat a projekteket és programokat kell felvenni az uniós érdekű projektek vagy programok közé, amelyek jelentős összegű vagy jelentős arányú uniós finanszírozásban részesülnek, vagy a biztonság és a közrend szempontjából alapvetően fontos, kritikus infrastruktúrákról, kritikus technológiákról vagy kritikus inputokról szóló uniós jog hatálya alá tartoznak. 
            
            
               (2)Az (EU) 2019/452 rendelet melléklete 8. cikkének (3) bekezdésében hivatkozott uniós érdekű projektek és programok jegyzékét az említett rendelet melléklete tartalmazza.
            
            
               (3)A Bizottság számos más olyan projektet és programot is azonosított, amelyek felvehetők az (EU) 2019/452 rendelethez csatolt jegyzékbe. 
            
            
               (4)Az uniós űrprogram
                  5
                célja az uniós űrtevékenységekbe történő beruházások folytonosságának biztosítása, a tudományos és műszaki fejlődés ösztönzése, valamint az uniós űripar versenyképességének és innovációs kapacitásának támogatása. Az űrprogram összefogja az EU globális navigációs műholdrendszerének (Galileo), az európai geostacionárius navigációs lefedési szolgáltatás (EGNOS), valamint az Unió ingyenes és a nyilvánosság számára hozzáférhető Föld-megfigyelési programjának (Kopernikusz) meglévő infrastruktúráját, valamint biztosítja e programok folytonosságát és fejlesztését. A célja továbbá olyan új biztonsági elemek kifejlesztése, mint a világűr-megfigyelés, amely magában foglal az űrmegfigyelésre és a Föld körüli pályán haladó objektumok nyomon követésére szolgáló alkomponenst; valamint egy új állami műholdas kommunikációs szolgáltatást az uniós és tagállami hatóságok számára. Támogatja az erős és innovatív űripar kialakulását, valamint arra törekszik, hogy fenntartsa az EU autonóm hozzáférését a világűrhöz.
            
            
               (5)A Horizont Európa
                  6
                az Unió kulcsfontosságú kutatási és innovációs finanszírozási programja, és többek között az Unió biztonsága vagy közrendje szempontjából kritikus intézkedéseket támogat.
            
            
               (6)A 2021 és 2025 közötti időszakra vonatkozó Euratom kutatási és képzési program
                  7
                olyan nukleáris kutatási és képzési tevékenységeket támogat, amelyek középpontjában a nukleáris biztonság, védelem, nukleáris hulladék és kiégett fűtőelemek kezelése, sugárvédelem és fúziós energia áll. Célja továbbá az oktatás, képzés területének, valamint a kutatási infrastruktúrákhoz való hozzáférés javítása.
            
         
         
            
               (7)Az Európai Hálózatfinanszírozási Eszköz
                  8
                kulcsfontosságú projekteket finanszíroz a közlekedés, a digitalizáció és az energiaügy területén. Az Eszköz intézkedései finanszírozást biztosíthatnak – a fizikai vagy virtuális – kritikus infrastruktúrák, valamint a kritikus technológiák számára.
            
            
               (8)A Digitális Európa program
                  9
                az Unió első olyan pénzügyi eszköze, amely arra összpontosít, hogy eljuttassa a digitális technológia előnyeit a vállalkozásokhoz és a polgárokhoz. Finanszírozást nyújt olyan területek projektjei számára, amelyek az Unió biztonsága vagy közrendje szempontjából kritikusnak tűnhetnek, mint például a szuper-számítástechnika, a mesterséges intelligencia, a kiberbiztonság és a fejlett digitális készségek.
            
            
               (9)Az Európai Védelmi Alap
                  10
                egy olyan eszköznek van szánva, amely előmozdítja az Unió védelmi technológiai és ipari bázisának versenyképességét és innovatív jellegét, ezáltal hozzájárulva az EU biztonságához és stratégiai autonómiájához. 
            
            
               (10)Az uniós egészségügyi cselekvési program
                  11
               egyike a Covid19-világjárványra adott uniós válasznak, ezért fontos szerepet játszik a közrend közegészségügy révén történő biztosításában. Célja, hogy ellenállóbbá tegye az egészségügyi rendszereket az olyan határokon átnyúló egészségügyi veszélyek kezelésében, mint a Covid19, valamint növelje a válságkezelési kapacitást és a pandémiára való felkészültséget; javítsa a gyógyszerek és orvostechnikai eszközök, valamint a válság szempontjából releváns termékek rendelkezésre állását, hozzáférhetőségét és megfizethetőségét, támogassa az innovációt; és előmozdítsa a digitális átalakulást.
            
            
               (11)Az (EU) 2019/452 rendeletet ezért ennek megfelelően módosítani kell,
            
            
               ELFOGADTA EZT A RENDELETET:
            
            
               1. cikk
            
            
               Az (EU) 2019/452 rendelet mellékletének helyébe e rendelet mellékletének szövege lép. 
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2021.9.29.
            
            
               
                     a Bizottság részéről
               
               
                     elnök
                     Ursula VON DER LEYEN
               
            
         
         
            
                  
                     (1)
                  
                        HL L 79I., 2019.3.21., 1. o.
               
               
                  
                     (2)
                  
                        A Bizottság (EU) 2020/1298 felhatalmazáson alapuló rendelete (2020. július 13.) az Unióba irányuló közvetlen külföldi befektetések átvilágítási keretének létrehozásáról szóló (EU) 2019/452 európai parlamenti és tanácsi rendelet mellékletének módosításáról (HL L 304., 2020.9.18., 1. o.).
               
               
                  
                     (3)
                  
                        A Tanács (EU, Euratom) 2020/2093 rendelete (2020. december 17.) a 2021–2027-es időszakra vonatkozó többéves pénzügyi keretről (HL L 433I., 2020.12.22., 11. o.).
               
               
                  
                     (4)
                  
                        HL L 79I., 2019.3.21., 1. o.
               
               
                  
                     (5)
                  
                        Az Európai Parlament és a Tanács (EU) 2021/696 rendelete (2021. április 28.) az uniós űrprogram és az Európai Unió Űrprogramügynökségének a létrehozásáról, valamint a 912/2010/EU, az 1285/2013/EU és a 377/2014/EU rendelet és az 541/2014/EU határozat hatályon kívül helyezéséről (HL L 170., 2021.5.12., 69. o.).
               
               
                  
                     (6)
                  
                        Az Európai Parlament és a Tanács (EU) 2021/695 rendelete (2021. április 28.) a Horizont Európa kutatási és innovációs keretprogram létrehozásáról, valamint részvételi és terjesztési szabályainak megállapításáról, továbbá az 1290/2013/EU és az 1291/2013/EU rendelet hatályon kívül helyezéséről (HL L 170., 2021.5.12., 1. o.).
               
               
                  
                     (7)
                  
                        A Tanács (Euratom) 2021/765 rendelete (2021. május 10.) az Európai Atomenergia-közösségnek a Horizont Európa kutatási és innovációs keretprogramot kiegészítő, a 2021–2025 közötti időszakra vonatkozó kutatási és képzési programjának létrehozásáról, valamint az (Euratom) 2018/1563 rendelet hatályon kívül helyezéséről (HL L 167I., 2021.5.12., 81. o.).
               
               
                  
                     (8)
                  
                        Az Európai Parlament és a Tanács (EU) 2021/1153 rendelete (2021. július 7.) az Európai Hálózatfinanszírozási Eszköz létrehozásáról, valamint az 1316/2013/EU és a 283/2014/EU rendelet hatályon kívül helyezéséről (HL L 249., 2021.7.14., 38. o.).
               
               
                  
                     (9)
                  
                        Az Európai Parlament és a Tanács (EU) 2021/694 rendelete (2021. április 29.) a Digitális Európa program létrehozásáról és az (EU) 2015/2240 határozat hatályon kívül helyezéséről (HL L 166., 2021.5.11., 1. o.).
               
               
                  
                     (10)
                  
                        Az Európai Parlament és a Tanács (EU) 2021/697 rendelete (2021. április 29.) az Európai Védelmi Alap létrehozásáról és az (EU) 2018/1092 rendelet hatályon kívül helyezéséről (HL L 170., 2021.5.12., 149. o.).
               
               
                  
                     (11)
                  
                        Az Európai Parlament és a Tanács (EU) 2021/522 rendelete (2021. március 24.) a 2021–2027-es időszakra szóló uniós egészségügyi cselekvési program (az „EU az egészségért program”) létrehozásáról és a 282/2014/EU rendelet hatályon kívül helyezéséről ( HL L 107., 2021.3.26., 1. o.).
               
            
      
    ---documentbreak--- 
      
         
         
            
               MELLÉKLET
            
            
               „MELLÉKLET
            
            
               A 8. cikk (3) bekezdésében említett uniós érdekű projektek vagy programok jegyzéke
            
            
               1.Európai GNSS-programok (Galileo és EGNOS)
                  1
               
            
            
               Az Európai Parlament és a Tanács 1285/2013/EU rendelete (2013. december 11.) az európai műholdas navigációs rendszerek létrehozásáról és üzemeltetéséről, valamint a 876/2002/EK tanácsi rendelet és a 683/2008/EK európai parlamenti és tanácsi rendelet hatályon kívül helyezéséről (HL L 347., 2013.12.20., 1. o.).
            
            
               2.Kopernikusz
                  2
               
            
            
               Az Európai Parlament és a Tanács 377/2014/EU rendelete (2014. április 3.) a Kopernikusz-program létrehozásáról és a 911/2010/EU rendelet hatályon kívül helyezéséről (HL L 122., 2014.4.24., 44. o.).
            
            
               3.Az új uniós GOVSATCOM-program előkészítésére irányuló előkészítő intézkedés:
            
            
               Az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendelet és különösen annak 58. cikke (2) bekezdésének b) pontja (
               
                  HL L 193., 2018.7.30., 1. o.
               
               ).
            
            
               4.Űrprogram:
            
            
               Az Európai Parlament és a Tanács (EU) 2021/696 rendelete (2021. április 28.) az uniós űrprogram és az Európai Unió Űrprogramügynökségének a létrehozásáról, valamint a 912/2010/EU, az 1285/2013/EU és a 377/2014/EU rendelet és az 541/2014/EU határozat hatályon kívül helyezéséről (HL L 170., 2021.5.12., 69. o.).
            
            
               5.A „Horizont 2020” keretprogram, beleértve az EUMSZ 185. cikke szerinti kutatási és fejlesztési programokat, valamint az EUMSZ 187. cikkének értelmében létrehozott közös vállalkozásokat vagy bármely más struktúrát:
            
            
               Az Európai Parlament és a Tanács 1291/2013/EU rendelete (2013. december 11.) a „Horizont 2020” kutatási és innovációs keretprogram (2014–2020) létrehozásáról és az 1982/2006/EK határozat hatályon kívül helyezéséről (HL L 347., 2013.12.20., 104. o.), beleértve a rendeletben előirányzott intézkedéseket a kulcsfontosságú alaptechnológiák – például a mesterséges intelligencia, a robotika, a félvezetők és a kiberbiztonság – terén.
            
            
               6.A „Horizont Európa” keretprogram, beleértve az EUMSZ 185. cikke szerinti kutatási és fejlesztési programokat, valamint az EUMSZ 187. cikkének értelmében létrehozott közös vállalkozásokat vagy bármely más struktúrát:
            
            
               Az Európai Parlament és a Tanács (EU) 2021/695 rendelete (2021. április 28.) a Horizont Európa kutatási és innovációs keretprogram létrehozásáról, részvételi és terjesztési szabályainak megállapításáról, valamint az (EU) 1290/2013 és az (EU) 1291/2013 rendelet hatályon kívül helyezéséről (HL L 170., 2021.5.12., 1. o.).
            
            
               7.Az Euratom kutatási és képzési programja (2021–2025)
            
            
               A Tanács (Euratom) 2021/765 rendelete (2021. május 10.) az Európai Atomenergia-közösségnek a Horizont Európa kutatási és innovációs keretprogramot kiegészítő, a 2021–2025 közötti időszakra vonatkozó kutatási és képzési programjának létrehozásáról, valamint az (Euratom) 2018/1563 rendelet hatályon kívül helyezéséről (HL L 167 I., 2021.5.12., 81.o.).
            
            
               8.Transzeurópai közlekedési hálózat (TEN-T):
            
            
               Az Európai Parlament és a Tanács 1315/2013/EU rendelete (2013. december 11.) a transzeurópai közlekedési hálózat fejlesztésére vonatkozó uniós iránymutatásokról és a 661/2010/EU határozat hatályon kívül helyezéséről (HL L 348., 2013.12.20., 1. o.).
            
         
         
            
               9.Transzeurópai energiahálózat (TEN-E):
            
            
               Az Európai Parlament és a Tanács 347/2013/EU rendelete (2013. április 17.) a transzeurópai energiaipari infrastruktúrára vonatkozó iránymutatásokról és az 1364/2006/EK határozat hatályon kívül helyezéséről, valamint a 713/2009/EK, a 714/2009/EK és a 715/2009/EK rendelet módosításáról (HL L 115., 2013.4.25., 39. o.).
            
            
               10.Transzeurópai távközlési hálózat
                  3
               :
            
            
               Az Európai Parlament és a Tanács 283/2014/EU rendelete (2014. március 11.) a távközlési infrastruktúrák területén működő transzeurópai hálózatokra vonatkozó iránymutatásokról és az 1336/97/EK határozat hatályon kívül helyezéséről (HL L 86., 2014.3.21., 14. o.).
            
            
               11.Európai Hálózatfinanszírozási Eszköz:
            
            
               Az Európai Parlament és a Tanács (EU) 2021/1153 rendelete (2021. július 7.) az Európai Hálózatfinanszírozási Eszköz létrehozásáról, valamint az 1316/2013/EU és a 283/2014/EU rendelet hatályon kívül helyezéséről (HL L 249., 2021.7.14., 38. o.).
            
            
               12.Digitális Európa program:
            
            
               Az Európai Parlament és a Tanács (EU) 2021/694 rendelete (2021. április 29.) a Digitális Európa program létrehozásáról és az (EU) 2015/2240 határozat hatályon kívül helyezéséről (HL L 166., 2021.5.11., 1. o.).
            
            
               13.Európai védelmi ipari fejlesztési program:
            
            
               Az Európai Parlament és a Tanács (EU) 2018/1092 rendelete (2018. július 18.) az Unió védelmi iparának versenyképességét és innovációs képességét támogató európai védelmi ipari fejlesztési program létrehozásáról (HL L 200., 2018.8.7., 30. o.).
            
            
               14.A védelmi célú kutatásra irányuló előkészítő intézkedés:
            
            
               Az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/20121/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendelet és különösen annak 58. cikke (2) bekezdésének b) pontja (HL L 193., 2018.7.30., 1. o.).
            
            
               15.Európai Védelmi Alap:
            
            
               Az Európai Parlament és a Tanács (EU) 2021/697 rendelete (2021. április 29.) az Európai Védelmi Alap létrehozásáról és az (EU) 2018/1092 rendelet hatályon kívül helyezéséről (HL L 170., 2021.5.12., 149. o.).
            
            
               16.Állandó strukturált együttműködés (PESCO):
            
            
               A Tanács (KKBP) 2018/340 határozata (2018. március 6.) a PESCO keretében kidolgozandó projektek listájának összeállításáról (HL L 65., 2018.3.8., 24. o.).
            
            
               A Tanács (KKPB) 2018/1797 határozata (2018. november 19.) a PESCO keretében kidolgozandó projektek listájának összeállításáról szóló (KKBP) 2018/340 határozat módosításáról és aktualizálásáról (HL L 294., 2018.11.21., 18. o.).
            
            
               A Tanács (KKBP) 2019/1909 határozata (2019. november 12.) a PESCO keretében kidolgozandó projektek listájának összeállításáról szóló (KKBP) 2018/340 határozat módosításáról és aktualizálásáról (HL L 293., 2019.11.14., 113. o.).
            
            
               17.Fúziósenergia-fejlesztési és ITER Európai Közös Vállalkozás:
            
            
               A Tanács 2007/198/Euratom határozata (2007. március 27.) a Fúziósenergia-fejlesztési és ITER Európai Közös Vállalkozás létrehozásáról és részére kedvezmények nyújtásáról (HL L 90., 2007.3.30., 58. o.).
            
         
         
            
               18.EU4Health Programme („Az EU az egészségügyért” program)
            
            
               Az Európai Parlament és a Tanács (EU) 2021/522 rendelete (2021. március 24.) a 2021–2027-es időszakra szóló uniós egészségügyi cselekvési program (az „EU az egészségért program”) létrehozásáról és a 282/2014/EU rendelet hatályon kívül helyezéséről (HL L 107., 2021.3.26., 1. o.).”
            
         
         
            
                  
                     (1)
                  
                        Az (EU) 1285/2013 rendelet e mellékletben marad az (EU) 2021/696 rendelet 110. cikk (1) bekezdésére tekintettel.
               
               
                  
                     (2)
                  
                        Az (EU) 377/2014 rendelet e mellékletben marad az (EU) 2021/696 rendelet 110. cikk (1) bekezdésére tekintettel.
               
               
                  
                     (3)
                  
                        Az (EU) No 283/2014 rendelet e mellékletben marad az Európai Hálózatfinanszírozási Eszköz létrehozásáról, valamint az 1316/2013/EU és a 283/2014/EU rendelet hatályon kívül helyezéséről szóló (EU) 2021/1153 rendelet 27. cikkének (2) bekezdésére tekintettel.